LV Eiropas Savienības Oficiālais Vēstnesis C 149/7

Sabiedrisko pakalpojumu sniegšanas saistību piemērošana saskaņā ar Padomes Regulu (EEK) Nr. 2408/92 Vācijas iekšzemes regulārās gaisa satiksmes pakalpojumos

(Dokuments attiecas uz EEZ)

(2007/C 149/08)

2. Sabiedrisko pakalpojumu sniegšanas saistības attiecas uz šādiem aspektiem.

2.1 Maršruts

Regulārā gaisa satiksme līnijā Hofa — Frankfurte pie Mainas.

2.2 Minimālais pārvadājumu sniegšanas biežums

Vismaz trīs lidojumi turp un atpakaļ katru dienu no pirmdienas līdz piektdienai ar iespēju savienojumam ar reisiem no Frankfurtes pie Mainas. Šī prasība ir spēkā visu gadu; laikā no Ziemassvētkiem līdz Jaunajam gadam gaisa satiksmes pakalpojumus var ierobežot.

2.3 Sēdvietu skaits

Vismaz 540 sēdvietas ik nedēļu (36 sēdvietas vienā lidojumā x 3 lidojumi dienā x 5 dienas nedēļā) maršrutā starp Hofu un Frankfurti pie Mainas.

Šīs prasības ir spēkā visu gadu.

2.4 Lidojumu laiki

Lidojumi jāveic bez starpnosēšanās laikā no 6:00 (izlidošana no Hofas) līdz 22:30 (ielidošana Hofā).

Frankfurtē pie Mainas ir rezervētas šādas laika nišas (plānotie lidojumu laiki 2007. gada martam, ielidošana un izlidošana):

— ielidošana Frankfurtē: 07:00 (piektd.), 07:10 (pirmd. — otrd.), 0:55 (pirmd. — piektd.), 19:55 (pirmd. — piektd.),

— izlidošana no Frankfurtes: 07:45 (trešd.-piektd.), 08:05 (otrd.), 08:25 (pirmd.), 17:10 (pirmd. — piektd.), 20:50 (pirmd. — piektd.).

2.5 Izmantojamie gaisa kuģi

Minētajiem lidojumiem jāizmanto gaisa kuģi ar hermetizētu kabīni, kuros atļautais sēdvietu skaits ir vismaz 36.

Uz aviosabiedrībām attiecas Hofas lidostas tehniskie un ekspluatācijas nosacījumi (sal. Vācijas Federatīvās Republikas aviācijas rokasgrāmatu).

2.6 Tarifi

Augstākais pamata tarifs lidojumam vienā virzienā starp Hofu un Frankfurti pie Mainas nedrīkst pārsniegt augstāko pamata tarifu lidojumam vienā virzienā starp Nirnbergu un Frankfurti pie Mainas vairāk kā par 5 %. Augstākais pamata tarifs, ieskaitot PVN, bez lidostu nodokļiem 2007. gada martā lidojumam vienā virzienā starp Nirnbergu un Frankfurti pie Mainas bija 261,81 euro.

Jānodrošina starplīniju nolīgumi saskaņā ar IATA noteikumiem, piešķirot tranzīta tarifus.

2.7 Lidojumu biļešu realizācija

Lidojumu biļetes jāpārdod, izmantojot vismaz vienu datorizētu rezervēšanas sistēmu; jābūt iespējai rezervēt lidojumus internetā.

2.8 Lidojumu nepārtrauktība

To lidojumu skaits, kas tiek atcelti gaisa pārvadātāja tiešas vainas dēļ, nedrīkst pārsniegt 2 % no gada plānoto lidojumu skaita.

3. Konkursa uzaicinājums

Aviosabiedrības informē par to, ka tiks izsludināts konkurss par gaisa satiksmes pakalpojumu sniegšanu, un tiesības sniegt pakalpojumus tiks piešķirtas no 2008. gada 1. aprīļa. Atbilstošs uzaicinājums piedāvājumu iesniegšanai saskaņā ar Regulas (EEK) Nr. 2408/92 4. panta 1. panta d) apakšpunktu drīzumā tiks publicēts Eiropas Savienības Oficiālajā Vēstnesī.

Sīkāka informācija:

Bayerische Staatsministerium für Wirtschaft, Infrastruktur, Verkehr und Technologie D-80525 München Tālrunis: (49-89) 2162-2392 vai 2162-2350 Fakss: (49-89) 2162-2588

4. Šīs sabiedrisko pakalpojumu sniegšanas saistības aizstāj Komisijas paziņojumā ietvertās saistības, kas tika publicētas 2004. gada 28. decembra Eiropas Savienības Oficiālā Vēstneša C sērijas 321/4. izdevumā.

(1) OV L 240, 24.8.1992., 8. lpp.